ਕੁਆਰੀ ਰੋਟੀ
ਕੁਆਰੀ ਰੋਟੀ ਉਸ ਰੋਟੀ ਨੂੰ ਕਿਹਾ ਜਾਂਦਾ ਸੀ ਜੋ ਪੁਰਾਣੇ ਸਮੇਂ ਵਿਆਹ ਵੇਲੇ ਜੰਨ ਨੂੰ ਲਾਵਾਂ/ਫੇਰਿਆਂ ਤੋਂ ਪਹਿਲਾਂ ਖਵਾਈ ਜਾਂਦੀ ਸੀ। ਇਹ ਮੰਨਿਆ ਜਾਂਦਾ ਹੈ ਕਿ ਲਾਵਾਂ/ ਫੇਰਿਆਂ ਤੋਂ ਪਹਿਲਾਂ ਰਿਸ਼ਤਾ ਕੱਚਾ ਹੁੰਦਾ ਹੈ ਕਿਉਂਕਿ ਲਾਵਾਂ/ਫੇਰਿਆਂ ਦੀ ਰਸਮ ਤੋਂ ਬਾਅਦ ਹੀ ਵਿਆਹ ਸੰਪੂਰਨ ਮੰਨਿਆ ਜਾਂਦਾ ਹੈ। ਇਸਨੂੰ ਕਈ ਇਲਾਕਿਆਂ ਵਿਚ ਹਲਕੀ ਰੋਟੀ ਵੀ ਕਿਹਾ ਜਾਂਦਾ ਹੈ।ਇਸੇ ਤਰਾਂ ਕੁਆਰਾ ਰਿਸ਼ਤਾ ਹੋਣ ਕਰਕੇ ਖਵਾਈ ਜਾਣ ਵਾਲੀ ਰੋਟੀ ਨੂੰ ਕੁਆਰੀ ਰੋੋਟੀ ਕਿਹਾ ਜਾਂਦਾ ਹੈ। ਇਸ ਨੂੰ ਕੱਚੀ ਰੋਟੀ ਵੀ ਕਿਹਾ ਜਾਂਦਾ ਸੀ। ਇਹ ਰੋਟੀ ਕਈ ਵਾਰ ਕੁੜੀ ਦੇ ਤਾਏ- ਚਾਚੇ ਵੀ ਕਰ ਦਿੰਦੇ ਸਨ। ਕੁਆਰੀ ਰੋਟੀ ਚੌਲ ਤੇ ਸ਼ੱਕਰ ਦੀ ਹੁੰਦੀ ਸੀ। ਕੁਆਰੀ ਰੋਟੀ ਵਿੱਚ ਲੂਣ -ਮਿਰਚ ਨਹੀਂ ਵਰਤਦੇ ਸਨ।।